钦定古今图书集成/明伦汇编/氏族典/第312卷 > 程济
## 钦定古今图书集成/明伦汇编/氏族典/第312卷 > 程济

按《明外史程济传》：“济，朝邑人，有道术。洪武末，为岳池
教谕。建文初，上书言：某月某日北方兵起，朝廷谓非
所宜言，逮至京，下之狱。已而燕兵起，帝乃释济，以为
翰林院编修，参北征军淮上，败，召还。后金川门破，帝
召济问计。济曰：‘天数已定，惟出走可免难’。立召僧为
帝落发，从之出。相从数十年，后莫知所终。又有杨本”
者，中牟人。应募授锦衣镇抚，被擒死。